CELEX: 32015R0596
Language: hu
Date: 2015-04-15 00:00:00
Title: A Bizottság (EU) 2015/596 végrehajtási rendelete ( 2015. április 15. ) a teljes kén-dioxid-tartalomra vonatkozó felső határértéknek az időjárási feltételek miatt szükséges növelése tekintetében a 606/2009/EK rendelet módosításáról

16.4.2015   
            
            
               HU
            
            
               Az Európai Unió Hivatalos Lapja
            
            
               L 99/21
            
         A BIZOTTSÁG (EU) 2015/596 VÉGREHAJTÁSI RENDELETE
   (2015. április 15.)
   a teljes kén-dioxid-tartalomra vonatkozó felső határértéknek az időjárási feltételek miatt szükséges növelése tekintetében a 606/2009/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikke c) pontjára,
   mivel:
   
               (1)
            
            
               A 606/2009/EK bizottsági rendelet (2) meghatározza a borok teljes kén-dioxid-tartalmára vonatkozó felső határértéket. A rendelet I.B. mellékletének A.4. pontja értelmében a Bizottság határozhat úgy, hogy amennyiben az időjárási feltételek ezt szükségessé teszik, az érintett tagállamok engedélyezhetik a 300 milligramm/liternél alacsonyabb teljes kén-dioxid-szint legfeljebb 50 milligramm/literrel történő emelését.
            
         
               (2)
            
            
               2014. december 1-jén az illetékes német hatóságok hivatalos kérelmet nyújtottak be a 300 milligramm/liternél alacsonyabb teljes kén-dioxid-szint legfeljebb 50 milligramm/literrel történő emelése iránt azon borok esetében, amelyeket 2014-ben Baden-Württemberg, Bajorország, Hessen és Rajna-vidék-Pfalz német tartományokban található szőlőtermő területeken szüretelt szőlőből készítettek.
            
         
               (3)
            
            
               Az illetékes német hatóságok által benyújtott technikai feljegyzés szerint az időjárás, nevezetesen a szüret idején tapasztalt meleg és párás idő kedvezett azon kártevőknek, amelyek hatására a szőlőben piruvát, acetaldehid és alfa-ketoglutársav keletkezik. Ezek a vegyületek megkötik a kén-dioxidot, korlátozva annak tartósító hatását. Az ilyen szőlőből készült bor megfelelő erjedése, valamint biztonságos eltarthatósága érdekében a szokásosnál nagyobb mennyiségű kén-dioxid hozzáadására van szükség. Mindezek fényében a 606/2009/EK rendelet I.B. mellékletének A.4. pontjában említett ideiglenes engedély megadása elengedhetetlen ahhoz, hogy a kedvezőtlen időjárási viszonyokat elszenvedett szőlő felhasználható legyen forgalomba hozatalra alkalmas bor előállításához.
            
         
               (4)
            
            
               A 606/2009/EK rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 606/2009/EK rendelet I.B. mellékletének 1. függeléke helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2009. július 10-i 606/2009/EK rendelete a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
   
      MELLÉKLET
      
         
            „I. függelék
            
               A teljes kén-dioxid-tartalomra vonatkozó felső határértéknek az időjárási feltételek miatt szükséges növelése
            
            
                         
                     
                     
                        Tárgyév
                     
                     
                        Tagállam
                     
                     
                        Szőlőtermő övezet(ek)
                     
                     
                        Érintett borok
                     
                  
                        1.
                     
                     
                        2000
                     
                     
                        Németország
                     
                     
                        Németország valamennyi szőlőtermő övezete
                     
                     
                        A 2000. évben szüretelt szőlőből előállított valamennyi bor
                     
                  
                        2.
                     
                     
                        2006
                     
                     
                        Németország
                     
                     
                        Baden-Württemberg, Bajorország, Hessen és Rajna-vidék-Pfalz tartomány szőlőtermő övezetei
                     
                     
                        A 2006. évben szüretelt szőlőből előállított valamennyi bor
                     
                  
                        3.
                     
                     
                        2006
                     
                     
                        Franciaország
                     
                     
                        Bas-Rhin és Haut-Rhin megye szőlőtermő övezetei
                     
                     
                        A 2006. évben szüretelt szőlőből előállított valamennyi bor
                     
                  
                        4.
                     
                     
                        2013
                     
                     
                        Németország
                     
                     
                        A »Mosel« oltalom alatt álló eredetmegjelöléshez, valamint a »Landwein der Mosel«, »Landwein der Ruwer«, »Landwein der Saar« és »Saarländischer Landwein« oltalom alatt álló földrajzi jelzésekhez tartozó területen található szőlőtermő övezetek
                     
                     
                        A 2013. évben szüretelt szőlőből előállított valamennyi bor
                     
                  
                        5.
                     
                     
                        2014
                     
                     
                        Németország
                     
                     
                        Baden-Württemberg, Bajorország, Hessen és Rajna-vidék-Pfalz tartomány szőlőtermő övezetei
                     
                     
                        A 2014. évben szüretelt szőlőből előállított valamennyi bor”